Cele trei sate propuse de România pentru competiţia Best Tourism Villages.
Răşinari, Biertan şi Ciocăneşti sunt cele trei sate propuse de România pentru etapa mondială a concursului. Satele au fost selectate pe baza unor criterii ce includ resursele culturale şi naturale, promovarea şi conservarea resurselor culturale, dezvoltarea turismului și infrastructura. Competiția este organizată de Organizația Mondială a Turismului (OMT).
Răşinari, Biertan şi Ciocăneşti sunt propunerile României pentru etapa mondială a concursului Best Tourism Villages, a anunţat marţi Ministerul Antreprenoriatului şi Turismului (MAT).Potrivit MAT, clasamentul final, obţinut în urma evaluărilor desfăşurate de comisia de specialişti este următorul: locul 1- Răşinari (judeţul Sibiu), locul 2- Biertan (judeţul Sibiu), locul 3- Ciocăneşti (judeţul Suceava), locul 4- Costeşti (judeţul Vâlcea), locul 5- Eibenthal (judetul Mehedinţi) şi locul 6- Râu Sadului (judeţul Sibiu).Cele 9 criterii de selecţie pe baza cărora s-au întocmit punctajele finale fac referire la resursele culturale şi naturale, promovarea şi conservarea resurselor culturale, durabilitatea economică, durabilitatea socială, dezvoltarea mediului, dezvoltarea turismului şi integrarea lanţului valoric, guvernanţa şi prioritizarea turismului, infrastructura şi conectivitata, sănătatea, siguranţa şi securitata. Suplimentar, au fost notate şi fotografiile şi videoclipurile de prezentare a destinaţiilor.Răşinari, Biertan şi Ciocăneşti vor fi, astfel, propunerile României pentru etapa mondială a concursului.Conform MAT, cele trei sate au şansa de a fi desemnate "Best Tourism Villages" sau de a fi incluse în Programul Upgrade, prin intermediul căruia vor beneficia de suport din partea OMT şi a partenerilor pentru îmbunătăţirea domeniilor de activitate.Rezultatele finale ale concursului vor fi anunţate în luna decembrie a acestui an."Satele noastre sunt adevăraţi ambasadori ai turismului românesc! În acest an, Răşinari, Biertan şi Ciocăneşti, datorită unor astfel de instrumente de promovare internaţională, au o nouă ocazie să devină cunoscute în întreaga lume şi, mai mult, să se regăsească în oferta multor agenţii de turism internaţionale. MAT le va fi alături şi în etapa mondială a concursului! Felicitări tuturor satelor candidate!", a declarat ministrul Antreprenoriatului şi Turismului, Constantin-Daniel Cadariu.